Rafael Palmero Ramos

**Rafael Palmero Ramos** (født 27. juli 1936 i Morales del Rey i provensen Zamora i Spania, død 8. mars 2021 i Alicante) var en spansk prelat og katolsk biskop flere steder i Spania, sist av Orihuela-Alicante.

## Liv og virke
### Bakgrunn
Palmero begynte etter skolegang i Morales del Rey på presteseminar i Astorga og studerte der og ved det pavelige universitet Gregoriana i Roma. 
### Prest
Han ble presteviet den 13. september 1959 for bispedømmet Astorga. Han tok doktorgrad ved Gregoriana med arbeidet *Ecclesia Mater en San Agustín*. Han dok også diplom ved Centro Internazionale per la Formazione Sociale del Clero i sosiologi og i 1962 ved det pavelige universitet Angelicum i samfunnsvitenskap.

Fra 1961 til 1965 underviste Rafael Palmero ekklesiologi og katolsk sosiallære ved presteseminaret i Astorga. I 1963 ble han også biskoppelig delegat for Caritas i bispedømmet Astorga. Palmero var fra 1968 personlig sekretær for erkebiskopen av Barcelona, Marcelo González Martín, og fra 1969 dessuten president for stiftelsen Obra benéfica asistencial del Niño Dios i Barcelona. I 1972 ble Palmero inkardinet i erkebispedømmet Toledo, og samme år ble han generalvikar der, og  professor for pastoralteologi og katekese ved presteseminaret i Toledo. Fra 1974 var Palmero også erkediakon ved katedralen i Toledo.

### Biskop
Den 24. november 1987 utnevnte pave Johannes Paul II til titularbiskop av Petina og til hjelpebiskop i Toledo. Erkebiskopen av Toledo, kardinal Marcelo González Martín, bispeviet ham den 24. januar 1988 i katedralen der; medkonsekratorer var biskop Antonio Briva Mirabent av Astorga, og biskop Rafael Torija de la Fuente av Ciudad Real. Han tok som valgspråk *Cum ipso*.

Pave Johannes Paul II utnevnte ham den 9. januar 1996 til biskop av Palencia, og han ble innført i dette embede den 17. februar. Den 26. november 2005 utnevnte pave Benedikt XVI til biskop av Orihuela-Alicante. Embedsinnførelsen fant sted 21. januar 2006. Pave Benedikt XVI innvilget den 27. juli 2012 hans aldersbetingede fratreden fra bispedømmet.

Den kreftsyke Palmero døde i prestenes hus, og etter å ha testet positiv for covid-19.

## Skrifter i utvalg
* *Ecclesia Mater en San Agustín*, Madrid, 1970
* *El sacerdocio de los laicos*, Madrid, 1971
* *Santidad es alegría*, Editorial Monte Carmelo, Burgos, 1990
* *Teología del dolor y de la enfermedad* Editorial Monte Carmelo, Burgos, 2000
* *Una serena alegría* Editorial Monte Carmelo, Burgos, 2000

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Ildebrando Antoniutti (1898-1974) *1936
* Kardinal Marcelo González Martín (1918-2004) *1961
* Biskop *Rafael Palmero Ramos* (1936-2021) *1988

## Referanser


## Eksterne lenker
* Biografie auf der Homepage des Bistums Orihuela-Alicante